CELEX: 32006D0721
Language: mt
Date: 2006-10-23 00:00:00
Title: Deċiżjoni tal-Kummissjoni tat- 23 ta' Ottubru 2006 dwar l-awtorizzazzjoni għat-tqegħid fis-suq ta' lycopene mill- Blakeslea trispora bħala ingredjent ta' l-ikel ġdid skond ir-Regolament (KE) Nru 258/97 tal-Parlament Ewropew u tal-Kunsill (innotifikata taħt dokument numru C(2006) 4973)

5.6.2007   
               
               
                  MT
               
               
                  Il-Ġurnal Uffiċjali ta’ l-Unjoni Ewropea
               
               
                  395
               
            DEĊIŻJONI TAL-KUMMISSJONI
      tat-23 ta' Ottubru 2006
      dwar l-awtorizzazzjoni għat-tqegħid fis-suq ta' lycopene mill-Blakeslea trispora bħala ingredjent ta' l-ikel ġdid skond ir-Regolament (KE) Nru 258/97 tal-Parlament Ewropew u tal-Kunsill
      (innotifikata taħt dokument numru C(2006) 4973)
      (It-test bl-Ispanjol biss huwa awtentiku)
      (2006/721/KE)
      IL-KUMMISSJONI TAL-KOMUNITAJIET EWROPEJ
      Wara li kkunsidrat it-Trattat li jistabbilixxi l-Komunità Ewropea,
      Wara li kkunsidrat ir-Regolament (KE) Nru 258/97 tal-Parlament Ewropew u tal-Kunsill tas-27 ta' Jannar 1997 dwar ikel ġdid u l-ingredjenti ġodda ta' l-ikel (1), u partikolarment l-Artikolu 7 tiegħu,
      Billi:
      
                  (1)
               
               
                  Fit-30 ta' Ottubru 2003 Vitatene Antibiotics S.A.U. għamlet talba lill-awtoritajiet kompetenti tar-Renju Unit biex tqiegħed il-lycopene li ġej mill-Blakeslea trispora fis-suq bħala ikel ġdid jew bħala ingredjent ta' l-ikel ġdid.
               
            
                  (2)
               
               
                  Fis-6 ta' April 2004 l-entità kompetenti ta' l-evalwazzjoni ta' l-ikel tar-Renju Unit ħarġet ir-rapport inizjali ta' l-evalwazzjoni tagħha. F'dak ir-rapport waslet għall-konklużjoni li l-użu propost għal-lycopene li ġej mill-Blakeslea trispora huwa bla periklu għall-konsum mill-bniedem.
               
            
                  (3)
               
               
                  Il-Kummissjoni għaddiet ir-rapport ta' evalwazzjoni inizjali lill-Istati Membri kollha nhar is-27 ta' April 2004.
               
            
                  (4)
               
               
                  Fi żmien is-sittin jum stipulat fl-Artikolu 6(4) tar-Regolament (KE) Nru 258/97, oġġezzjonijiet motivati għat-tqegħid fis-suq tal-prodott tqajmu b'mod konformi ma' din id-dispożizzjoni.
               
            
                  (5)
               
               
                  Għalhekk, l-Awtorità Ewropea dwar is-Sikurezza Alimentari (EFSA) ġiet ikkonsultata fit-22 ta' Novembru 2004.
               
            
                  (6)
               
               
                  Fil-21 ta' April 2005, l-EFSA adottat l-“Opinjoni tal-Bord Xjentifiku dwar il-Prodotti Djetetiċi, in-Nutriment u l-Allerġiji fuq talba mill-Kummissjoni li għandha x'taqsam ma' applikazzjoni dwar l-użu ta' sospensjoni ta' żejt li fih l-α-tocopherol, ta' lycopene li ġej mill-Blakeslea trispora bħala ingredjent ta' l-ikel ġdid.”
               
            
                  (7)
               
               
                  L-opinjoni waslet għall-konklużjoni li l-livelli mitluba ta' l-użu ta' lycopene li ġej mill-Blakeslea trispora jista' jwassal għal konsum addizzjonali sa madwar 2 mg/jum. Hija kkonkludiet ukoll li dan il-konsum addizzjonali mhuwiex ta' tħassib mil-lat ta' sikurezza.
               
            
                  (8)
               
               
                  L-addittivi ta' l-ikel li jidħlu fl-ambitu ta' l-applikazzjoni tad-Direttiva tal-Kunsill 89/107/KEE tal-21 ta' Diċembru 1988 dwar l-approssimazzjoni tal-liġijiet ta' l-Istati Membri li jirrigwardaw l-addittivi ta' l-ikel awtorizzati għall-użu fl-oġġetti ta' l-ikel maħsuba għall-konsum mill-bniedem, huma esklużi mill-ambitu ta' l-applikazzjoni tar-Regolament (KE) Nru 258/97 (2). Din id-Deċizjoni għalhekk ma tikkonstitwix l-awtorizzazzjoni għall-użu ta' lycopene li ġej mill-Blakeslea trispora bħala kulur għall-ikel.
               
            
                  (9)
               
               
                  Fuq il-bażi ta' l-evalwazzjoni xjentifika, huwa stabbilit li l-lycopene li ġej mill-Blakeslea trispora f'sospensjoni li fiha l-α-tocopherol hija konformi mal-kriterji stipulati fl-Artikolu 3(1) tar-Regolament (KE) Nru 258/97.
               
            
                  (10)
               
               
                  Il-miżuri stipulati f'din id-Deċiżjoni huma konformi ma' l-opinjoni tal-Kumitat Permanenti dwar il-Katina Alimentari u s-Saħħa ta' l-Annimali,
               
            ADOTTA DIN ID-DEĊIŻJONI
      Artikolu 1
      Il-Lycopene li ġej mill-Blakeslea trispora kif speċifikat fl-Anness 1, jista' jitqiegħed fis-suq fil-Komunità bħala ingredjent ta' l-ikel ġdid għall-użu fl-ikel kif speċifikat fl-Anness 2.
      Artikolu 2
      Id-deżinjazzjoni “lycopene” għandha tidher fil-lista ta' ingredjenti ta' l-ikel li jkun fihom dan l-ingredjent, jew, jekk ma hemmx lista ta' ingredjenti, fuq l-ittikkettjar tal-prodott bħala tali.
      Artikolu 3
      Vitatene Antibiotics S.A.U għandha tibgħat lill-Kummissjoni fl-aħħar tat-tliet snin wara l-adozzjoni ta' din id-Deċiżjoni, data dwar il-gruppi ta' l-ikel li fihom il-lycopene li ġej mill-Blakeslea trispora u li tpoġġew fis-suq fl-UE u l-livelli ta' użu korrispondenti ta' dan il-lycopene.
      Artikolu 4
      Din id-Deċiżjoni hija indirizzata lill-Vitatene Antibiotics S.A.U., Avd. de Antibioticos, 59-61, 24080 Leon, Spanja.
      
         Magħmul fi Brussell, nhar it-23 ta' Ottubru 2006.
         
            
               Għall-Kummissjoni
            
            Markos KYPRIANOU
            
               Membru tal-Kummissjoni
            
         
      
      
         (1)  ĠU L 43, 14.2.1997, p. 1. Regolament kif emendat bir-Regolament (KE) Nru 1882/2003 (ĠU L 284, 31.10.2003, p. 1).
      
         (2)  ĠU L 43, 14.2.1997, p. 1. Direttiva kif emendata l-aħħar bid-Direttiva (KE) Nru 1882/2003.
      
         ANNESS 1
         SPEĊIFIKAZZJONIJIET TAL-LYCOPENE MILL-BLAKESLEA TRISPORA
         
         Definizzjoni
         Miksub bl-estrazzjoni u bil-kristillizazzjoni minn fermentazzjoni tal-fungi Blakeslea trispora, il-prodott huwa fornut bħala sospensjoni tal-lycopene tal-5 % jew ta' l-20 % f'zejt tal-ġirasol b'kontenut għoli ta' aċidu olejku li fih 1 % α-tocopherol mil-livell tal-lycopene. Il-lycopene li ġej mill-Blakeslea trispora huwa magħmul minn ≥ 90 % ta' isomeru trans u minn 1 % sa 5 % ta' isomeri cis.
         Speċifikazzjonijiet
         Isem kimiku
         Lycopene
         Numru C.A.S.
         502-65-8 (kollu trans lycopene)
         Formula kimika
         C40H56
         
         Formula strutturali
         Test ta 'immaġni
         
            H3C
            CH3
            
            CH3
            
            CH3
            
            H3C
            CH3
            
            CH3
            
            CH3
            
            H3C
            CH3
            
         
         Piż tal-formula
         536,85
         Assaġġ
         Mhux inqas minn 95 %
         Purità
         
                     Imidażoll:
                  
                  
                     Mhux iktar minn 1mg/kg
                  
               
                     Irmied sulfinat:
                  
                  
                     Mhux iktar minn 1 %
                  
               
                     Karotenojdi oħra:
                  
                  
                     Mhux iktar minn 5 %
                  
               Mycotossini:
         
                     Aflatossina B1:
                  
                  
                     Nieqsa
                  
               
                     Trikoteċene (T2):
                  
                  
                     Nieqes
                  
               
                     Okratossina:
                  
                  
                     Nieqsa
                  
               
                     Zearaleone:
                  
                  
                     Nieqes
                  
               Mikrobioloġija:
         
                     Moffa:
                  
                  
                     Mhux aktar minn 100/g
                  
               
                     Ħmira
                  
                  
                     Mhux aktar minn 100/g
                  
               
                     Salmonella:
                  
                  
                     Nieqsa f”25 g
                  
               
                     
                        Escherichia coli:
                     
                  
                  
                     Nieqsa f”5 g
                  
               
      
         ANNESS II
         UŻU TAL-LYCOPENE LI ĠEJ MILL-BLAKESLEA TRISPORA
         
         
                     Grupp ta' Użu
                  
                  
                     Livell massimu ta' lycopene
                  
               
                     Pejsts sofor tax-xaħam
                  
                  
                     0,2  – 0,5  mg/100 g
                  
               
                     Prodotti bbażati fuq il-ħalib u tat-tip tal-ħalib
                  
                  
                     0,3  – 0,6  mg/100 g
                  
               
                     Kondimenti, ħwawar, zlazi, pikles
                  
                  
                     0,6  mg/100 g
                  
               
                     Mustarda
                  
                  
                     0,5  mg/100 g
                  
               
                     Zlazi mħawwra u grejvi
                  
                  
                     0,7  mg/100 g
                  
               
                     Sopop u taħlit ta' sopop
                  
                  
                     0,6  mg/100 g
                  
               
                     Zokkor, priservi, ħlewwiet
                  
                  
                     0,5  mg/100 g